周南 (成化戊戌進士)

周南（），字文化，浙江承宣布政使司處州府縉雲縣（今浙江省縉雲縣）人，軍籍，明朝政治人物，官至都察院右都御史、兩廣總督。

 生平 
早年出身國子生，成化七年（1471年）辛卯科浙江鄉試第八十八名。成化十四年（1478年）戊戌科會試第三百三十五名。成化十四年（1478年）戊戌科進士，授知縣，二十年十月擢試監察御史《大明宪宗纯皇帝实录卷之二百五十七》：成化二十年冬十月辛巳，擢知县杜忠、張澤、袁道、劉洪、周南、王溫、張冕、李燁、張賓、李政、宋鑑、趙瑛、胡諒、何悌、劉翔、姜洪、繆樗、鄒賢、康厚、曹玉為各道試監察御史，樗、賢、厚、玉俱南京。，二十一年十月實授四川道御史《大明宪宗纯皇帝实录卷之二百七十一》：成化二十一年冬十月丙戌，實授試監察御史張冕、周南、王溫、趙瑛、胡諒、何悌、李政、杜忠、李燁、張賓、袁道為監察御史，冕、南、溫四川道；瑛、諒廣西道；悌福建道；政山東道；忠浙江道；燁江西道；賓湖廣道；道雲南道。，出按京畿等地。弘治初年，出按廣東等地，彈劾總兵官柳景。六年（1493年）八月升湖廣按察司副使，丁憂服闋，十一年十二月復除江西副使，十四年三月升本司按察使，因与巡抚林俊有隙，十六年五月与廣東按察使馬龍互相調任，十七年五月升任江西右布政使，十二月擢右副都御史，巡撫大同。明武宗繼位后，敵寇進犯宣府，周南率領參將陳雄等一同進攻并擊退。后母喪丁憂。正德三年，劉瑾亂政，以大同倉粟有浥爛者，逮捕周南及督糧郎中孫祿下詔獄，并罰輸米塞外。劉瑾被誅后，起用故官撫宣府，不赴任，引病離去。次年，起用總督南贛軍務，為首任南贛巡撫。期間平定大帽山叛變。正德九年，進為右都御史，總督兩廣軍務。正德十年（1515年）九月乞休歸，家居十四年後去世。贈太子少保《明史》（卷187）：“周南，字文化，縉雲人。成化十四年進士。除六合知縣，擢御史，出按畿輔。弘治初，再按廣東，劾總兵官柳景。歷江西右布政使，擢右副都御史，巡撫大同。武宗初立，寇入宣府，參將陳雄等邀擊，敗之。錄功，增南俸一秩，母喪歸。正德三年，劉瑾擅政，以大同倉粟有浥爛者，逮南及督糧郎中孫祿下詔獄，械送大同，責倍輸。會赦，大同總兵官葉椿等為請，免其倍數。輸畢，釋為民。瑾誅，以故官撫宣府不就，引病歸。明年起督南、贛軍務。南贛巡撫之設，自南始。汀州大帽山賊張時旺、黃鏞、劉隆、李四仔等聚眾稱王，攻剽城邑，延及江西、廣東之境，數年不靖，官軍討之輒敗。推官莫仲昭、知縣蔣璣、指揮楊澤等被執，賊勢愈熾。南集諸道兵擊之龍牙，擒時旺。義民林富別擊斬鏞於鐵坑。其他諸寨為指揮孫堂等所破。而副使楊璋、僉事淩相等亦擊隆、四仔，擒之。先後斬獲五千人，仲昭等得逸還。捷聞，賜敕獎勞。南乃移師會總督陳金，共平姚源諸賊，境內遂寧。九年春，進右都御史，總督兩廣軍務。逾年乞歸，卒。贈太子少保。”。

 家族 
曾祖父周伯玉。祖父周溫善。父亲周瓘，曾任訓導。母张氏。具慶下。兄魯。弟邦、易。娶虞氏《天一阁藏明代科举录选刊·登科录》（《成化十四年戊戌科殿試金榜》）。

 参考文献 

Wen
Category:明朝大同巡撫
Category:明朝宣府巡撫
Category:明朝南贛巡撫
Category:明朝江西右布政使
Category:明朝監察御史
Category:明朝兩廣總督
Category:明朝湖廣按察司副使
Category:明朝江西按察司副使
Category:明朝江西按察使
Category:明朝廣東按察使